b'\n_START_ARTICLE_\nElvedin D\xc5\xbeini\xc4\x87\n_START_SECTION_\nNK Maribor\n_START_PARAGRAPH_\nElvedin D\xc5\xbeini\xc4\x87 se je z nogometom za\xc4\x8del ukvarjati v Mariboru, kjer je bil \xc4\x8dlan vseh mlaj\xc5\xa1ih selekcij. Ker se je razvijal v dobrega igralca, je kmalu dobil prilo\xc5\xbenost v \xc4\x8dlanskem mo\xc5\xa1tvu. Debitiral je v sezoni 2004/05, ko je dres oblekel trikrat. Leta 2005 je podpisal profesionalno pogodbo in bil do leta 2010 standarden \xc4\x8dlan prve enajsterice. V sezoni 2009/10 je bil med navija\xc4\x8di izbran za dobitnika nagrade Vijoli\xc4\x8dasti bojevnik.\n_START_SECTION_\nCharleroi\n_START_PARAGRAPH_\nJanuarja 2011 je med zimskim prestopnim rokom podpisal pogodbo z belgijskim klubom Charleroi. Od\xc5\xa1kodnina je zna\xc5\xa1ala "samo" nekaj ve\xc4\x8d kot 132.000 evrov, saj je imel do izteka veljavne pogodbe z NK Maribor samo \xc5\xa1e 6 mesecev.\n_START_SECTION_\nReprezentan\xc4\x8dna kariera\n_START_PARAGRAPH_\nBil je \xc4\x8dlan reprezentance na Svetovnem prvenstvu v JAR 2010, vendar na prvenstvu ni nastopil.'